钦定古今图书集成/明伦汇编/闺媛典/第212卷 > 吴懋较妻林氏〈女附〉
## 钦定古今图书集成/明伦汇编/闺媛典/第212卷 > 吴懋较妻林氏〈女附〉

按《揭阳县志》：“林氏，诸生林琼宾女。适吴懋较，甫四载
夫亡。氏年十九，止一女，昼夜伏棺号痛欲自尽，救甦
者再，遂闭门死守，朝夕祖姑榻侧。夫弟明经，止一子，
让为兄后，氏泣辞，请宗老佥议，以奁产助入祠，为夫
备蒸尝，以祖业遗租付翁姑，为夫与己葬埋诸费。女
适青衿郑卿，亦年十九，孀居矢志如母。”